section_heading: Radnja
paragraph_text: Claire uskoro zatraži pomoć od Kate u traženju Rousseau te da pronađu cjepivo iz njezinih sjećanja vjerujući da se u njemu krije lijek za Aaronovu bolest. Claire upita Sun-Hwa Kwon (Yunjin Kim) da se brine o Aaronu dok je nema. Sun joj odgovara da majka ne bi trebala ostavljati svoje dijete, ali ipak pristaje da ga čuva. Zbog njihovog razgovora Claire se ponovno prisjeti događaja s Ethanom, ovoga puta metalnog zida, stepenica te modificiranog loga Dharma Initiative koji je drugačiji od onoga iz stanice Labud.